Luettelo televisiosarjan The Walking Dead hahmoista
Sivuhenkilöt > Grady Memorial Hospital

Grady Memorial Hospital on sairaala Atlantan kaupungissa, kaupunginosassa nimeltä Slabtown. Sairaalassa asuvat selviytyjät yrittävät pelastaa muita löytämiään selviytyjiä. Sairaalan johtajana toimii konstaapeli Dawn Lerner. Sairaalan ainoa elossa oleva lääkäri on tohtori Steven Edwards. Viidennellä tuotantokaudella paljastuu, että Grady Memorial Hospitalissa asuvat poliisit pelastivat Beth Greenen kulkijoilta hautausmaan läheltä. Poliisit laittoivat pelastamansa selviytyjät pakkotyöhön kunnes "velka on maksettu". Poliisit ovat pelastaneet myös pojan nimeltä Noah ja Carol Peletierin.
Steven Edwards (Erik Jensen) on Grady Memorial Hospitalin viimeinen elossa oleva lääkäri. Hänen tehtävänsä on pelastaa sairaalaan tuodut selviytyjät.
Amanda Shepherd (Teri Wyble) on Atlantassa asuva poliisi ja Grady Memorial Hospitalissa asuva selviytyjä. Shepherd oli hetken aikaa Rickin ryhmän vankina ja hän kuului vaihtokauppaan, jossa Rickin tavoitteena oli saada Beth ja Carol takaisin. Dawnin kuoleman jälkeen Shapherdista tuli mitä ilmeisimmin Grady Memorialin uusi johtaja.
Licari (Christopher Matthew Cook) on Atlantassa asuva poliisi ja Grady Memorial Hospitalissa asuva selviytyjä. Licari oli hetken aikaa Rickin ryhmän vankina ja hän kuului vaihtokauppaan, jossa Rickin tavoitteena oli saada Beth ja Carol takaisin.
McGinley (Kyle Clements) on Atlantassa asuva poliisi ja Grady Memorial Hospitalissa asuva selviytyjä.
Franco (Rico Ball) on Atlantassa asuva poliisi ja Grady Memorial Hospitalissa asuva selviytyjä.
Bello (Amber Dawn Fox) on Atlantassa asuva poliisi ja Grady Memorial Hospitalissa asuva selviytyjä.
Tanaka (Jarod Thompson) on Atlantassa asuva poliisi ja Grady Memorial Hospitalissa asuva selviytyjä.
Alvarado (Sammy Hadid) on Atlantassa asuva poliisi ja Grady Memorial Hospitalissa asuva selviytyjä.
Percy (Marc Gowan) on Atlantassa asuva vanha mies ja Grady Memorial Hospitalissa asuva selviytyjä. Hän toimii Grady Memorialissa ainakin siivoojana.
Dawn Lerner (Christine Woods) oli Atlantassa asuva poliisi ja Grady Memorial Hospitalin johtaja. Hän ampui vahingossa Beth Greenen, kun Beth iski häntä saksilla. Heti ampumisen jälkeen Daryl Dixon tappoi Dawnin ampumalla tätä päähän.
Noah (Tyler James Williams) oli Dawn Lernerin pelastama nuori mies, joka asui Grady Memorial Hospitalissa. Hän tapasi Bethin ja pakeni tämän avulla sairaalasta. Myöhemmin hän liittyi Rickin ryhmään. Noah asui Alexandria Safe-Zonella, kunnes menehtyi kulkijoiden hyökätessä hänen kimppuunsa, kun Noah oli ulkopuolella hakemassa tarvikkeita.
O'Donnell (Ricky Wayne) oli Atlantassa asuva poliisi ja Grady Memorial Hospitalissa asunut selviytyjä. Hän oli luonteeltaan samanlainen kuin Gorman ja hän halusi Dawnin pois johdosta. Hän kuolee hänen ja Dawnin tappelun seurauksena, kun Beth työntää hänet hissikuiluun.
Gorman (Cullen Moss) oli Atlantassa asuva poliisi, joka asui Grady Memorial Hospitalissa. Hän oli raiskannut naisen nimeltä Joan ja yritti myös raiskata Beth Greenen. Gorman sai surmansa, kun Beth iski tätä lasipullolla päähän ja samalla kulkijaksi muuttunut Joan puri tätä kaulaan.
Bob Lamson (Maximiliano Hernandez) oli Atlantassa asuva poliisi, joka asui Grady Memorial Hospitalissa. Hän oli muiden poliisien ja Noahin mukaan yksi hyvistä. Hän päätyi Rickin ryhmän vangiksi ja hän yritti paeta. Rick törmäsi häneen tahallaan autolla, jonka jälkeen Rick ampui hänet.
Jeffries oli Atlantassa asuva poliisi ja Grady Memorial Hospitalissa asunut selviytyjä. Jeffries kuoli, kun Joan puri häntä.
Joan (Keisha Castle-Hughes) oli nuori nainen, joka oli pakkotyössä Grady Memorial Hospitalissa, kunnes teki siellä itsemurhan. Kulkijaksi muuttunut Joan puri Gormania ja Jeffriesiä.
Gavin Trevitt (Timothy Scott) oli atlantalainen lääkäri, joka tuotiin Grady Memorial Hospitaliin huonossa kunnossa. Beth Greene tappaa hänet vahingossa, kun hän antaa Trevittille lääkettä Steven Edwardsin ohjeesta. Myöhemmin selvisi, että Edwards antoi Bethille tahallaan väärän lääkkeen nimen, koska pelkäsi asemansa puolesta, sillä Trevitt oli myös lääkäri.
Hanson oli Atlantan poliisilaitoksen kapteeni, joka toimi hetken Grady Memorial Hospitalin johtajana. Myöhemmin hän sekosi ja Dawn Lerner tappoi hänet. Hansonia ei enää nähty sarjassa.